== Død ==
[[Fil:Louiseofgreatbritain queenofdenmark funeral.jpg|thumb|left|Dronning Louises [[castrum doloris]] i [[Christiansborg Slotskirke]].]]
I 1751 blev Dronning Louise alvorligt syg af en underlivssygdom med [[brok (sygdom)|indeklemt navlebrok]] under sin sjette graviditet.{{sfn|Holm|1896|p=400}}{{sfn|Cedergreen Bech|2001|p=453}} [[Hofkirurg]] [[Hans Friedrich Wohlert]] blev tilkaldt for at udføre den vanskelige operation, men det lykkedes ham ikke at redde dronningens liv, og både hun og det ufødte barn døde. Hun døde dagen efter sin 27 års fødselsdag, den [[19. december]] [[1751]], på [[Christiansborg Slot]], efter otte års ægteskab og blot fem år som dronning. Budskabet om hendes død blev modtaget med bestyrtelse ved hoffet og oprigtig sorg blandt folket, som var kommet til at holde af sin dronning under hendes korte embedsperiode.{{sfn|Jørgensen|1938|p=401}} Efter et [[castrum doloris]] i [[Christiansborg Slotskirke]] blev hun gravsat i [[Roskilde Domkirke]].<ref>{{gravsted.dk navn|dronninglouise5fr}}</ref> Hendes [[sarkofag]] blev udført af den [[England|engelskfødte]] [[billedhugger]] [[Carl Frederik Stanley]]. [[Skitse]]rne til sarkofagen blev vist allerede i [[1769]], den var færdig i [[1789]], men blev først opstillet i [[1825]].<ref>{{cite web|url=https://www.kulturarv.dk/kid/VisKunstner.do?kunstnerId=896|title=C.F. Stanley|publisher = Kunstindeks Danmark & Weilbach Kunstnerleksikon|author= Emma Salling|access-date=23. april 2022}}</ref>
Historie Biblioteks-_og_informationsvidenskab